Efter mere end et år er klappen til Jernbanebroen nu endelig på plads. Togtrafikken over Limfjorden har siden den 28. marts sidste år været indstillet efter en voldsom påsejling af broen. Siden har reparationen af broen stødt på flere forhindringer, som flere gange har forsinket åbningen af togtrafikken. I dag blev selve klappen monteret, og i morgen er det den over 400 tons tunge kontravægts tur. Efterfølgende skal DSB og BaneDanmark foretage justeringer og testkørsler, inden broen endeligt kan åbnes for trafik den 29. april.

Opsummering:
Kranen Samson satte broklappen til Jernbanebroen i Aalborg på plads i dag.